Uteområdene dine, som terrassen, hagen, trappeoppgangen, garasjen og gårdsplassen er også med på å skape et førsteinntrykk av boligen din - og hvordan du har behandlet dem.
Vask og rydd verandaen. Legg gjerne noen puter på møblene og pynt med potteplanter.
Rydd vekk syklene, lekene, stigen og andre ting som ligger lags husveggen eller inngangspartiet. Søppel fjerner du så klart, og lukter det fælt av søppelkassa, vasker du den og kjører en tur til avfallsanlegget for å kvitte deg med avfallet.
Klipp plenen, hekken og buskene, og luk i blomsterbedet hvis du har en hage.
Rydd og vask trappeoppgangen.
Rydd ute også om vinteren og sørg for å måke snø.
Parker egne biler langt unna eiendommen (ikke i din egen gårdsplass)